**Αθήνα:** 11.07.2025

**Αρ. Πρωτ.:** 798

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Οργανώσεις για την ισότητα: Οι επιχειρήσεις πρέπει να αντισταθούν στην απώθηση των πολιτικών DEIA**

*DEIA policies: πολιτικές για την διαφορετικότητα/ποικιλομορφία, την ισότητα, τη συμπερίληψη και την προσβασιμότητα στην εργασία*

Οχτώ (8) οργανώσεις για την ισότητα έστειλαν επιστολές στην Ευρωπαϊκή Επιτροπή και σε ηγετικά στελέχη επιχειρήσεων, καλώντας τις ευρωπαϊκές εταιρείες να αντισταθούν στις πιέσεις κατά της διαφορετικότητας και της συμπερίληψης στην απασχόληση.

Ο πρόεδρος του [European Disability Forum](https://www.edf-feph.org/), που υπογράφει τις επιστολές, **Ιωάννης Βαρδακαστάνης**, τόνισε: «Η διαφορετικότητα και η συμπερίληψη δεν είναι μόνο ηθικό ζήτημα - είναι το ανταγωνιστικό πλεονέκτημα της Ευρώπης. Οι επικεφαλής των επιχειρήσεων πρέπει να είναι θαρραλέοι και να διασφαλίσουν ότι το κοινωνικό μας μοντέλο θα παραμείνει».

Οι επιστολές απευθύνονται στους προέδρους των ισχυρών ομάδων BusinessEurope και SMEUnited, στην εκτελεστική αντιπρόεδρο της Ευρωπαϊκής Επιτροπής Mînzatu και στην Επίτροπο Ισότητας Lahbib. Δημοσιεύθηκαν με αφορμή δημοσιεύματα των μέσων ενημέρωσης για επιχειρήσεις που αντιστρέφουν τις πρακτικές της διαφορετικότητας, της ισότητας, της συμπερίληψης και της προσβασιμότητας λόγω της πίεσης της κυβέρνησης των Ηνωμένων Πολιτειών.

Οι οργανώσεις καλούν τις επιχειρήσεις «να μην εγκαταλείψουν τις ευρωπαϊκές αξίες της διαφορετικότητας και της συμπερίληψης. Όχι μόνο επειδή αυτό είναι ηθικό, αλλά επειδή έχει επιχειρηματική λογική».

Υπενθυμίζουν στους Ευρωπαίους πολιτικούς και επιχειρηματικούς ηγέτες ότι οι πρακτικές αυτές ανοίγουν νέες αγορές για τις αδικημένες κοινότητες «και ότι θα τους επιτρέψουν να προσελκύσουν και να διατηρήσουν κορυφαία ταλέντα».

Οι οργανώσεις καταλήγουν ζητώντας από τους ηγέτες των επιχειρήσεων:

* Να ενισχύσουν ή να υιοθετήσουν κώδικες δεοντολογίας και σχέδια για την προώθηση της διαφορετικότητας, της ισότητας και της συμπερίληψης.

Και από την Ευρωπαϊκή Επιτροπή:

* Να διασφαλίσει ότι οι αξίες της διαφορετικότητας και της απαγόρευσης των διακρίσεων περιλαμβάνονται στις προσκλήσεις των ευρωπαϊκών θεσμικών οργάνων για δημόσιες συμβάσεις-
* Να αναπτύξει έναν εθελοντικό κώδικα δεοντολογίας για τις εταιρείες σχετικά με την διαφορετικότητα, την ισότητα, τη συμπερίληψη και την προσβασιμότητα.

*Επιστολή προς τις επιχειρήσεις «*[*Οι ευρωπαϊκές εταιρείες πρέπει να προωθήσουν τις ευρωπαϊκές αξίες της διαφορετικότητας και της συμπερίληψης*](file:///E%3A%5Cdesktop%5Cesamea%5Cl)*»*

*Επιστολή προς την Ευρωπαϊκή Επιτροπή «*[*Η Ευρώπη πρέπει να σταθεί δυναμικά απέναντι στις παρεμβάσεις των ΗΠΑ στα ανθρώπινα δικαιώματα*](https://www.edf-feph.org/publications/europe-must-stand-strong-against-us-interference-on-human-rights/)»

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |